**ZMLUVA O DIELO**

**č. 2017/24**

uzatvorená podľa ust. § 536 a nasl. Obchodného zákonníka č. 513/1991 Zb. v platnom znení

**Zmluvné strany:**

**Zhotoviteľ: ELEKTRO GROUP ML, s.r.o.**

sídlo: Trenčianska Turná č. 1304, 913 21 Trenčianska Turná

štatutárny zástupca: Ľuboš Bulko – konateľ spoločnosti

zapísaný : Okresný súd Trenčín, Obchodný register , odd. Sro, vložka č. 20981/R

IČO: 44 514 883 IČ DPH: SK2022728081

Bank. spojenie: Prima banka Slovensko, a.s.

č. účtu: 0695272001/5600

IBAN: SK 61 5600 0000 0006 9527 2001 BIC (Swift): KOMSK2X

telefón: 0905616310 e-mail: elektrogroupml@gmail.com

(ďalej len „Zhotoviteľ“ a spolu s Objednávateľom ďalej len „zmluvné strany“ )

**a**

**Objednávateľ: Obec Slatinka nad Bebravou**

sídlo: Slatinka nad Bebravou č. 103, 956 53 Slatinka nad Bebravou

starosta obce: Mária Jakubčeková

IČO : 00800058

Bank. spojenie: Prima banka Slovensko, a.s.

č. účtu: 0670585001/5600

IBAN:SK78 5600 0000 0006 7058 5001 BIC (Swift): KOMASK2X

telefón:038/7663249 e-mail: slatinkanb@mail.telekom.sk

(ďalej len „Objednávateľ“ a spolu s Zhotoviteľom ďalej len „zmluvné strany“)

**Článok I.**

**Predmet zmluvy**

1. Zhotoviteľ sa zaväzuje vykonať pre Objednávateľa dielo : **„Dostavba chodníka na cintoríne v obci Slatinka nad Bebravou“** ( ďalej len „**dielo**“) podľa
2. podrobného rozpočtu / cenová špecifikácia prác a dodávok Zhotoviteľa (príloha č.1) a zameraní na stavbe

a

1. projektovej dokumentácie (príloha č.2)

Cenová špecifikácia prác a dodávok Zhotoviteľa je záväzným podkladom pre stanovenie ceny diela len v rozsahu jednotkových cien (množstvá a typy prác a dodávok uvedené v cenovej špecifikácii prác a dodávok Zhotoviteľa nestanovujú a nemajú vplyv na rozsah predmetu tejto zmluvy).

1. Zhotoviteľ sa zaväzuje vykonať dielo vo vlastnom mene a na vlastnú zodpovednosť, pri dodržaní kvalitatívnych a technických podmienok určených projektovou dokumentáciou, touto zmluvou a platnými technickými normami STN, STN EN.
2. Zhotoviteľ potvrdzuje, že preveril podklady pre zhotovenie diela, miesto zhotovenia diela, a ďalšie skutočnosti a podmienky týkajúce sa diela a považuje ich za postačujúce pre zhotovenie bezporuchového, kompletného a skolaudovateľného diela bez akýchkoľvek obmedzení.
3. Objednávateľ sa zaväzuje za riadne a v súlade s projektovou dokumentáciou a touto zmluvou vykonané a Objednávateľom prevzaté dielo zaplatiť dohodnutú cenu.

**Článok II.**

**Termín plnenia**

1. Zhotoviteľ sa zaväzuje zhotoviť dielo podľa tejto zmluvy a odovzdať ho Objednávateľovi v termíne: najneskôr **do 90 dní odo odovzdania staveniska,** so začiatkom prác na stavbe do: **14 dní od nadobudnutia účinnosti zmluvy.**

**Článok III.**

**Cena diela a platobné podmienky**

1. Zmluvná cena za dielo je dohodnutá zmluvnými stranami v súlade so zákonom č. 18/1996 Z.z. o cenách v znení neskorších predpisov ako cena vo výške **35590,00** **€** vrátane DPH (**29658,33** **€** bez DPH, **5931,67** **€** DPH 20%). Pri zmene DPH bude DPH účtovaná vo výške stanovenej zákonom o dani z pridanej hodnoty.
2. Cena zahŕňa všetky náklady Zhotoviteľa potrebné pre splnenie jeho záväzkov podľa tejto zmluvy, a to i také, ktoré nie sú výslovne uvedené v podkladoch na zhotovenie diela, ale sú pre jeho zhotovenie potrebné a súvisia so zhotovením bezchybného a skolaudovateľného diela bez akýchkoľvek obmedzení.
3. **Naviac práce / zmeny diela**

Naviac práce a dodávky, resp. zmeny diela môže vykonať Zhotoviteľ len na základe písomného dodatku k tejto zmluve, podpísaného štatutárnymi zástupcami oboch zmluvných strán.

1. **Platobné podmienky**

Zmluvné strany sa dohodli, že Objednávateľ zaplatí Zhotoviteľovi cenu za dielo postupne, na základe skutočne vykonaných prác a dodávok, ktorých jednotková cena je uvedená v prílohe č. 1, pričom celková cena diela nesmie presiahnuť sumu uvedenú v bode 1. tohto článku III. zmluvy. Objednávateľ bude uhrádzať cenu za dielo: a) čiastkovými faktúrami, b) konečnou faktúrou.

1. Čiastková faktúra: na základe zástupcom Objednávateľa odsúhlasených súpisov v príslušnom mesiaci skutočne zrealizovaných prác a dodávok (cena rozpísaná podľa prílohy č.1) je Zhotoviteľ oprávnený vystaviť čiastkovú faktúru. Objednávateľ uhradí čiastkovú faktúru v lehote splatnosti **14 dní** odo dňa doručenia faktúry. Povinnými prílohami čiastkovej faktúry sú Objednávateľom odsúhlasený súpis vykonaných prác a dodávok.
2. Konečná faktúra : Zhotoviteľ do 14 dní po odovzdaní a prevzatí diela bez vád a nedorobkov, vystaví konečnú (záverečnú) faktúru. Povinnou prílohou konečnej faktúry bude zápisnica o odovzdaní a prevzatí diela, podpísaná oboma zmluvnými stranami s potvrdením Objednávateľa o odstránení všetkých vád a nedorobkov uvedených v zápisnici z odovzdania a prevzatia. Splatnosť konečnej faktúry je **14 dní** od jej doručenia Objednávateľovi.

**Článok IV.**

**Práva a povinnosti zmluvných strán**

1. Zhotoviteľ určil zodpovedného a kompetentného zástupcu, ktorý trvalo riadi práce na stavenisku : Ľuboš Bulko, mobil: 0905616310.
2. Zhotoviteľ vyhlasuje, že má a/alebo zabezpečí oprávnenie a odbornú spôsobilosť potrebnú pre výkon všetkých činností, ktoré sú predmetom tejto zmluvy. Zhotoviteľ sa zaväzuje zaistiť počas celého priebehu zhotovenia diela všetko potrebné materiálne, odborné, technické a organizačné zabezpečenie.
3. Skutočnosť, že sa Objednávateľ a Zhotoviteľ nemôžu dohodnúť na cene dodatočných prác a dodávok neoprávňuje Zhotoviteľa spomaliť alebo odoprieť žiadané práce a dodávky.
4. Ak Zhotoviteľ zistí pri vykonávaní diela prekážky a tieto prekážky znemožňujú vykonanie diela dohodnutým spôsobom, je Zhotoviteľ povinný oznámiť to bez zbytočného odkladu Objednávateľovi.
5. Zhotoviteľ bude pri realizovaní diela dodržiavať záväzné technické normy a ďalšie platné normy vzťahujúce sa na dodávku zmluvných prác a materiálov, platné v Slovenskej republike.
6. Zhotoviteľ je povinný poskytnúť pri vykonávaní diela súčinnosť všetkým priamym Zhotoviteľom investora alebo tretím osobám, ktoré majú alebo budú mať k predmetu diela užívacie alebo iné právo, najmä však je povinný pri poskytovaní súčinnosti postupovať v súlade s pokynmi Objednávateľa.
7. Objednávateľ sa zaväzuje poskytnúť Zhotoviteľovi potrebnú súčinnosť pri vykonávaní Diela, najmä poskytnúť mu všetky podklady, ktoré bude Zhotoviteľ potrebovať pre riadne vykonanie a odovzdanie Diela a ktoré si Zhotoviteľ od Objednávateľa vyžiada. Objednávateľ zodpovedá za správnosť a úplnosť poskytnutých podkladov.

**Článok V.**

## Odovzdanie a prevzatie diela

1. Dielo bude odovzdávané naraz.
2. Zhotoviteľ je povinný odovzdať dielo najneskôr v termíne protokolárneho odovzdania a prevzatia diela (článok II., bod 1).
3. Dielo sa považuje za riadne dokončené okamihom podpisu zápisnice o odovzdaní a prevzatí zmluvnými stranami bez vád a nedorobkov.
4. Neodovzdanie, neúplnosť alebo nepravdivosť dokladov potrebných k odovzdaniu a prevzatiu diela alebo jeho užívaniu je vadou, oprávňujúcou Objednávateľa odmietnuť prevzatie diela.
5. Ak Objednávateľ odmietne prevziať dielo, oznámi túto skutočnosť spolu s dôvodmi, pre ktoré toto dielo neprevzal Zhotoviteľovi. Zhotoviteľ je povinný odstrániť vady a nedorobky riadne a včas, t. j. spôsobom, za podmienok a v lehotách oznámených Objednávateľom.
6. O odovzdaní a prevzatí predmetu zmluvy je Zhotoviteľ povinný vyhotoviť preberací protokol (ďalej len „zápisnica o odovzdaní a prevzatí“) v 4 - och vyhotoveniach, z ktorých po 2 vyhotoveniach obdržia obe zmluvné strany.
7. Zhotoviteľ je povinný pri preberacom konaní diela odovzdať objednávateľovi:
8. správu o prvej odbornej prehliadke a skúške elektrických zariadení v zmysle STN 33 1500 a

 vyhlášky č. 508/2009 Z.z.,

1. kladné revízne správy všetkých elektrotechnických zariadení,

 c) zoznam odborných skúšok vyhradeného technického zariadenia podľa vyhlášky č. 508/2009 Z.z.,

 d) dokumentáciu komplexných skúšok a protokol o úspešnom vykonaní komplexných skúšok,

 e) dokumentáciu pre preukazovanie požadovaných vlastností technologických a stavebných dodávok

 (atesty, osvedčenia o akosti a kompletnosti, zariadení a materiálov podľa STN, protokoly o vykonaní

 skúšok, apod.),

 f) dokumentáciu pre preukazovanie požadovaných vlastností elektrozariadení (atesty, certifikáty,

 protokoly o určení vonkajších vplyvov podľa STN, protokoly o nastavení ochrán, protokoly o

 vykonaní skúšok, východiskové revízne správy podľa STN, prehlásenie o zhode, že výrobky, ktoré sú

 zabudované do stavby spĺňajú požiadavky technických predpisov a špecifikácií),

**Článok VI.**

**Záručná doba, zodpovednosť za vady**

1. Zhotoviteľ preberá záväzok, že zhotovené dielo, a to každá jeho časť, bude spôsobilé na účel vyplývajúci z tejto zmluvy, a že si zachová vlastnosti bezporuchového, bezpečného, bezchybného a užívania schopného diela po dobu 24 mesiacov.
2. Objednávateľ oznámi Zhotoviteľovi (napr. mailom na adresu elektronickej schránky: elektrogroupml@gmail.com) vady diela, ktoré sa objavili počas vykonávania diela alebo pri odovzdávaní a preberaní diela alebo počas záručnej doby. Zhotoviteľ prehlasuje, že vyššie uvedená elektronická schránka, je a počas záručnej doby bude plne funkčná, za čo zodpovedá. V oznámení Objednávateľ uvedie, ako sa vady prejavujú a požadovaný druh nároku, ktorý si Objednávateľ na základe vady uplatňuje. Zhotoviteľ je povinný zabezpečiť obhliadku reklamovanej vady najneskôr do 5 pracovných dní po doručení oznámenia o reklamácii vady alebo v lehote poskytnutej Objednávateľom.
3. Dokladom riadneho a včasného odstránenia vady oznámenej Objednávateľom v záručnej dobe (bod 4) je písomné potvrdenie (protokol o odstránení reklamovanej vady) o jej odstránení zástupcom investora.
4. Zhotoviteľ sa zaväzuje, že škodu spôsobenú Objednávateľovi pri realizácii prác a v súvislosti s realizáciou prác nahradí v plnom rozsahu v súlade s ustanoveniami § 373 a nasl. Obchodného zákonníka č. 513/1991 Zb. v znení noviel a § 420 a nasl. Občianskeho zákonníka č. 40/1991 Zb. v znení noviel. Zároveň sa zaväzuje uhradiť všetky súvisiace zákonné a zmluvné sankcie a súvisiace škody, ktoré Objednávateľ bude povinný uhradiť v dôsledku takýchto postupov Zhotoviteľa.

**Článok VII.**

**Sankcie za porušenie povinností**

1. V prípade zistenia akéhokoľvek nedostatku z BOZP je Objednávateľ oprávnený požadovať zmluvnú pokutu vo výške 100,- € za každého pracovníka a za každý nedostatok či porušenie.
2. Stavbyvedúci Objednávateľa, resp. zástupca Objednávateľa má právo kedykoľvek v pracovnej dobe vyzvať pracovníkov Zhotoviteľa k uskutočneniu skúšky na prítomnosť alkoholu alebo inej omamnej látky; v prípade pozitívneho výsledku, resp. odmietnutia vykonania skúšky, má Objednávateľ právo okamžite vypovedať a trvale zakázať vstup na pracovisko dotknutému pracovníkovi Zhotoviteľa. Okrem toho má Objednávateľ právo uplatniť si u Zhotoviteľa jednorazovú zmluvnú pokutu vo výške 100,- € za každý pozitívny výsledok skúšky, resp. odmietnutie podrobiť sa skúške.
3. Ak bude Objednávateľ v omeškaní so splnením svojho peňažného záväzku vyplývajúceho z tejto zmluvy, má Zhotoviteľ právo naúrok z omeškania vo výške 0,03 % z dlžnej čiastky za každý deň omeškania.

**Článok VIII.**

**Záverečné dojednania**

1. Pri plnení tejto zmluvy sa riadia zmluvné strany v prvom rade jej ustanoveniami. Vzájomné vzťahy zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka.
2. Prípadné vzniknuté spory budú riešené Rozhodcovským súdom v Bratislave.
3. Akékoľvek dohody, zmeny, alebo doplnenia k tejto zmluve je možné urobiť len písomnými dohodami vo forme dodatkov k tejto zmluve, ktoré musia byť podpísané štatutárnymi zástupcami oboch zmluvných strán. Týmto ustanovením nie je dotknuté právo Objednávateľa jednostranne rozhodnúť o znížení rozsahu diela a zmene termínu realizácie takto zníženého rozsahu diela a povinnosť Zhotoviteľa dielo zhotoviť podľa tohto rozhodnutia.
4. Táto zmluva sa vyhotovuje v 4 vyhotoveniach, z ktorých 2 dostane Objednávateľ a 2 Zhotoviteľ.
5. Zmluvné strany si túto zmluvu pozorne prečítali a vyhlasujú, že jej text je zrozumiteľný, určitý, a že táto zmluva je prejavom ich slobodnej a vážnej vôle a nebola uzavretá pod nátlakom ani za nevýhodných podmienok, čo potvrdzujú svojimi vlastnoručnými podpismi.

V Trenčíne, dňa 27.6.2017 V Trenčíne, dňa 27.6.2017

 **Za Zhotoviteľa: Za Objednávateľa:**

 **................................................ ................................................**

Ľuboš Bulko Mária Jakubčeková

konateľ spoločnosti starostka obce

Prílohy:

1. podrobný rozpočet / cenová špecifikácia prác a dodávok Zhotoviteľa
2. projektová dokumentácia